《次韵周敏卿秋兴三首》
宋代·喻良能

炎暑堕何许，凉风忽吹衣。
野水映荒岸，寒丛秀疏篱。
萧萧林影薄，杳杳鸿声悲。
秋禾亦既获，聊足充吾饥。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。